คือหนูปวดท้องมากคะ เป็นมา3-4วันแล้ว จากอาการหนูคิดว่าน่าจะเป็นกระเพราะคะ แต่ช่วงนี้มีอาการถ่ายเป็นนำ้ หิวนำ้มาก ปวดท้องก็ปวดเป็นระยะๆ ปวดทีขยับตัวไม่ได้เลยคะ
สวัสดีค่ะ อาการปวดท้อง เกิดได้จากหลายสาเหตุ และหลายระบบค่ะ1.อาหารเป็นพิษ มักมีอาการถ่ายเหลว คลื่นไส้ อาเจียน มีไข้ กินได้น้อยร่วมด้วย2.ปวดจากกระเพาะอาหารอักเสบ ปวดแสบท้องช่วงบน จุกแน่นลิ้นปี่ คลื่นไส้ แต่มักไม่มีถ่ายเหลว3.ปวดจากระเพาะปัสสาวะอักเสบ ตรวจปัสสาวะเพื่อวินิจฉัย มักมีปัสสาวะแสบขัดด้วย4.ปวดจากภาวะทางสูตินรีเวชเช่นตั้งครรภ์นอกมดลูก แท้ง ถุงน้ำในรังไข่แตกฟังจากอาการน่าจะเป็นอาหารเป็นพิษมากที่สุดค่ะ ซึ่งเป็นภาวะติดเชื้อจากอาหารที่รับประทานเข้าไป สามารถหายได้เองใน 3-5 วันถ้าไม่ใช่การติดเชื้อรุนแรงแนะนำให้ดื่มน้ำเกลือแร่และน้ำเปล่ามากๆเพื่อทดแทนน้ำที่เสียไป รับประทานยาแก้ปวดท้องในกลุ่ม buscopam เพื่อบรรเทาอาการ พักผ่อนควรไปพบแพทย์เมื่อ ปวดมากขึ้นเรื่อยๆ รับประทานยาไม่ทุเลา ถ่ายเหลวมากจนกินน้ำตามเข้าไปไม่ทัน มีอาการอ่อนเพลียจากการขาดน้ำ ไข้สูง อาเจียนมาก กินได้น้อย